**Convocatòria de premsa: Escola d’Estiu 2019 d’IntersECCions**

**Prop de 200 membres de la comunitat educativa i cultural del Prat de Llobregat s’aplegaran a l’Escola d’Estiu d’IntersECCions**

**Es farà balanç del desenvolupament del programa IntersECCions per promoure els vincles entre Educació, Cultura i Comunitat i es marcaran reptes de futur. També es compartiran experiències sobre els projectes en curs o futurs.**

Prop de 200 membres de la comunitat educativa i cultural del Prat de Llobregat s’aplegaran a l’Escola d’Estiu d’IntersECCions, el programa municipal cadapvanter per garantir la igualtat d’oportunitats en l’accés al dret a la participació cultural i a l’educació. L’Escola d’Estiu se celebrarà el dilluns vinent,1 de juliol, al matí a l’Escola Jaume Balmes del Prat de Llobregat.

L’Escola d’Estiu d’IntersECCions vol ser un espai comú de relació i trobada entre les persones de les comunitats educatives i culturals que han estat implicades en els diferents projectes i espais de treball del programa durant aquest curs 2018/19. Enguany, també es reflexionarà especialment sobre com fer ciutat posant les persones al centre de l’acció educativa i cultural.

La jornada servirà per fer balanç del curs que acaba de finalitzar, marcar reptes de futur i compartir experiències de projectes en curs o futurs en els diferents àmbits del programa: Educació en les arts, Foment de la lectura, Coneixement de la ciutat, Impuls de l’anglès i Coneixement Científic, Tècnic i Digital.

Obrirà l’acte l’alcalde del Prat de Llobregat, Lluís Mijoler.

Podeu consultar el programa de la jornada a: <https://www.elprat.cat/interseccions/escola-destiu-2019-dinterseccions>

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Escola d’Estiu 2019 d’IntersECCions |
| **DIA:** | Dilluns, 1 de juliol |
| **HORA:** | 9.30 h (Presentació de la jornada, balanç i reptes de futur) |
|  |  |
| **LLOC:** | Escola Jaume Balmes (Carrer del Riu Ebre 20-30). |
|  |  |
|  |  |
|  |  |

**El Prat de Llobregat, 28 de juny de 2019**